Indre Sogn

Indre Sogn er ikkje ei fast geografisk avgrensing, men vert ofte brukt som ei fellesnemning for kommunane og landområdet inst i Sognefjorden. Når ein deler Sogn i to geografiske område, Indre Sogn og Ytre Sogn, omfattar Indre Sogn kommunane Aurland, Luster, Lærdal, Sogndal, Vik og Årdal. Området midt i Sogn, altså dei kommunane som ligg lengst vest i Indre Sogn, vert av og til omtala som Midtre Sogn. 

Indre Sogn har eit samla areal på 8 584 km² og 28 756 innbyggjarar per 27. februar 2020.Statistisk sentralbyrå: Folkemengde 27. februar 2020

Kommunar i Indre Sogn
Indre Sogn består av seks kommunar:Statistisk Sentrabyrå Folkemengd 1. januar 2012 og endringane i 2011. Sogn og Fjordane.

 Nr  Våpen  Navn  Innbyggere  Målform 1420  20px|Sogndal komm 2020  Sogndal kommune  7 348  Nynorsk  1421  20px|Aurland sitt kommunevåpen  Aurland kommune  1 712  Nynorsk  1422  20px|Lærdal sitt kommunevåpen  Lærdal kommune  2 205  Nynorsk  1424  20px|Årdal sitt kommunevåpen  Årdal kommune  5 572  Nynorsk 1426  20px|Luster sitt kommunevåpen  Luster kommune  5 026  Nynorsk  1417  20px|Vik sitt kommunevåpen  Vik kommune  2 748  Nynorsk

Tidleg historie
Manntalet frå 1701 frå Ytre og Indre Sogn futedøme viser at prestegjelda som vart plassert i Indre Sogn var Lærdal, Sogndal, Luster og Hafslo, medan prestegjelda Vik, Leikanger, Aurland, Voss, Askvoll og Eivindvik var i Ytre Sogn Arkivverket - DigitalarkivetYtre og Indre Sogn fogderi, Manntall 8, 1701

Ein matrikkel frå 1723 inkluderer desse  skipreida i Indre Sogn: Lærdal, Borgund, Årdal, Luster, Marifjøra, Solvorn, Sogndal og Norum. Skipreida i Ytre Sogn var i 1723 Aurland, Nærøy, Systrond, Tjugum, Kvamsøy, Vik, Klævol, Lavik og Utvær.Arkivverket - Digitalarkivet Ytre og Indre Sogn, Matrikkel , 1723

Amtstida
Då Nordre Bergenhus Amt, det som i dag er Sogn og Fjordane fylke, vart oppretta i 1763 vart amtet delt i fire futedøme: Ytre Sogn og Indre Sogn, Nordfjord og Sunnfjord.Store Norske Leksikon Nordre Bergenhus amt

I 1917 gav Det Statistiske Centralbyraa ut "Norges Civile, Geistelige og Judicielle Inddeling", og i tabell 3 finn vi "Rikets inddeling amtsvis i prestegjeld; og sogn, bykommuner og herreder, lensmandsdistrikter, tinglag, sorenskriveri og fogderi." Her kan vi sjå at futedømet heiter Sogn, men at det er delt inn i Indre Sogn og Ytre Sogn sorenskriveri. I Indre Sogn finn ein: Jostedalen, Lærdal, Hafslo, Årdal, Luster og Sogndal. I Ytre Sogn finn vi Aurland, Balestrand, Leikanger, Vik, Lavik], Gulen og Sulen.Det Statistiske Centralbyraa Norges Civile, Geistelige og Judicielle Inddeling 

Moderne bruk
Jordskiftesoknet til Indre Sogn Jordskifterett omfattar kommunane Aurland, Luster, Lærdal, Sogndal, Vik og Årdal.Indre Sogn Jordskrifterett

Sogn regionråd er eit samarbeidsorgan for kommunane i Indre Sogn: Aurland, Luster, Lærdal, Sogndal, Vik  og Årdal. Regionrådet jobbar med rammevilkår for busetnad og næringsliv, samt med samordning.Sogn regionråd: Om Sogn regionråd

Sjå òg
 Indre Sogn prosti
 Sogn og Fjordane fylke
 Nordre Bergenhus Amt

Kjelder

Kategori:Sogn
Kategori:Distrikt i Noreg